Pedro

Pedro ir vīriešu dzimtes priekšvārds, kas ir spāņu un galisiešu valodas priekšvārda Pēteris variants.MFnames.com — Origin and Meaning of Pedro Tā franču valodas ekvivalents ir Pierre (Pjērs), savukārt angļu un ģermāņu valodu forma ir Peter. Portugāļu valodā — Pedru.

Tēvvārda uzvārds ar nozīmi "Pētera dēls" (angļu uzvārds Peterson) spāņu valodā ir Peress (Pérez), galisiešu un portugāļu valodā — Peress (Peres), portugāļu valodā — Piress (Pires) un Šrilankas piekrastes zonā Peiris, kur tas cēlies no portugāļu versijas.

Vārds Pedro ir atvasināts no latīņu vārda petra, kas atvasināts no grieķu vārda η πέτρα, ar nozīmi "akmens, klints". Savukārt vārds Pēteris (Peter) ir aramiešu vārda Kephas vai Cephas tulkojums ar nozīmi "akmens".

Alternatīvs arhaisks priekšvārda variants ir Pero.

 Atsauces 

Kategorija:Vīriešu vārdi